CELEX: 32020D0603
Language: fi
Date: 2020-04-16 00:00:00
Title: Poliittisten ja turvallisuusasioiden komitean päätös (YUTP) 2020/603, annettu 16 päivänä huhtikuuta 2020, EU:n operaation joukkojen komentajan nimittämisestä Malin asevoimien kouluttamiseen osallistumista koskevaan Euroopan unionin sotilasoperaatioon (EUTM Mali) ja päätöksen (YUTP) 2019/2096 kumoamisesta (EUTM Mali/1/2020)

4.5.2020   
               
               
                  FI
               
               
                  Euroopan unionin virallinen lehti
               
               
                  L 139/65
               
            
         POLIITTISTEN JA TURVALLISUUSASIOIDEN KOMITEAN PÄÄTÖS (YUTP) 2020/603,
         annettu 16 päivänä huhtikuuta 2020,
         EU:n operaation joukkojen komentajan nimittämisestä Malin asevoimien kouluttamiseen osallistumista koskevaan Euroopan unionin sotilasoperaatioon (EUTM Mali) ja päätöksen (YUTP) 2019/2096 kumoamisesta (EUTM Mali/1/2020)
         POLIITTISTEN JA TURVALLISUUSASIOIDEN KOMITEA, joka
         ottaa huomioon Euroopan unionista tehdyn sopimuksen ja erityisesti sen 38 artiklan,
         ottaa huomioon Malin asevoimien kouluttamiseen osallistumista koskevasta Euroopan unionin sotilasoperaatiosta, EUTM Mali, 17 päivänä tammikuuta 2013 annetun neuvoston päätöksen 2013/34/YUTP (1) ja erityisesti sen 5 artiklan,
         sekä katsoo seuraavaa:
         
                     (1)
                  
                  
                     Päätöksen 2013/34/YUTP 5 artiklan 1 kohdan nojalla neuvosto on valtuuttanut poliittisten ja turvallisuusasioiden komitean (PTK) tekemään EUTM Mali -operaation poliittista valvontaa ja strategista ohjausta koskevat päätökset, mukaan lukien päätökset seuraavien EU:n operaation joukkojen komentajien nimittämisestä EUTM Mali -operaatioon.
                  
               
                     (2)
                  
                  
                     PTK hyväksyi 28 päivänä marraskuuta 2019 päätöksen (YUTP) 2019/2096 (2) prikaatikenraali João Pedro RATO BOGA DE OLIVEIRA RIBEIROn nimittämisestä EU:n operaation joukkojen komentajaksi EUTM Mali -operaatioon.
                  
               
                     (3)
                  
                  
                     Tšekin tasavalta ehdotti 4 päivänä joulukuuta 2019 prikaatikenraali František RIDZÁKin nimittämistä EU:n operaation joukkojen komentajaksi EUTM Mali ‐operaatioon prikaatikenraali João Pedro RATO BOGA DE OLIVEIRA RIBEIROn seuraajaksi 12 päivästä kesäkuuta 2020.
                  
               
                     (4)
                  
                  
                     EU:n sotilaskomitea tuki tätä suositusta 24 päivänä helmikuuta 2020.
                  
               
                     (5)
                  
                  
                     Päätös prikaatikenraali František RIDZÁKin nimittämisestä EU:n operaation joukkojen komentajaksi EUTM Mali -operaatioon 12 päivästä kesäkuuta 2020 olisi näin ollen tehtävä.
                  
               
                     (6)
                  
                  
                     Päätös (YUTP) 2019/2096 olisi näin ollen kumottava.
                  
               
                     (7)
                  
                  
                     Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 5 artiklan mukaisesti Tanska ei osallistu niiden Euroopan unionin päätösten ja toimien valmisteluun ja täytäntöönpanoon, joilla on merkitystä puolustuksen alalla. Näin ollen Tanska ei osallistu tämän päätöksen hyväksymiseen, päätös ei sido Tanskaa eikä sitä sovelleta Tanskaan,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Nimitetään prikaatikenraali František RIDZÁK EU:n operaation joukkojen komentajaksi Malin asevoimien kouluttamiseen osallistumista koskevaan Euroopan unionin sotilasoperaatioon (EUTM Mali) 12 päivästä kesäkuuta 2020.
         
         
            2 artikla
            Kumotaan päätös (YUTP) 2019/2096.
         
         
            3 artikla
            Tämä päätös tulee voimaan 12 päivänä kesäkuuta 2020.
         
         
            Tehty Brysselissä 16 päivänä huhtikuuta 2020.
            
               
                  Poliittisten ja turvallisuusasioiden komitean puolesta
               
               
                  Puheenjohtaja
               
               S. FROM-EMMESBERGER
            
         
         
            (1)  EUVL L 14, 18.1.2013, s. 19.
         
            (2)  Poliittisten ja turvallisuusasioiden komitean päätös (YUTP) 2019/2096, annettu 28 päivänä marraskuuta 2019, EU:n operaation komentajan nimittämisestä Malin asevoimien kouluttamiseen osallistumista koskevaan Euroopan unionin sotilasoperaatioon (EUTM Mali) ja päätöksen (YUTP) 2019/948 (EUTM MALI/2/2019) kumoamisesta (EUVL L 317, 9.12.2019, s. 108).